
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναπροσαρμογή ποσού και εισοδηματικών κρι¬ 
τηρίων χορήγησης Επιδόματος Κοινωνικής Αλλη¬ 
λεγγύης Συνταξιούχων (Ε.Κ.Α.Σ.) έτους 20Ί 8. 

2 Τεχνική βοήθεια του Υπουργείου Εθνικής Άμυνας 
με σκοπό την ανακατασκευή, διαρρύθμιση, βελ¬ 
τίωση και αναβάθμιση ακινήτων ιδιοκτησίας της 
Γενικής Γραμματείας Κοινωνικής Αλληλεγγύης και 
των εποπτευόμενων Φορέων της του Υπουργείου 
Εργασίας Κοινωνικής Ασφάλισης και Κοινωνικής 
Αλληλεγγύης για στέγαση και φιλοξενία ανηλίκων. 


ΑΠΟΦΑΣΕΙΣ 

Αριθμ. Φ.ΊΊ32Ί/ΟΙΚ.58 524/7Ί (1) 

Αναπροσαρμογή ποσού και εισοδηματικών κρι¬ 
τηρίων χορήγησης Επιδόματος Κοινωνικής Αλ¬ 
ληλεγγύης Συνταξιούχων (Ε.Κ.Α.Σ.) έτους 2018. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 92 του ν. 4387/2016 (Α' 85) 
όπως έχει τροποποιηθεί με την παρ. 9 του άρθρου δεύ¬ 
τερου του ν. 4393/2016 (Α' 106) και ισχύει. 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ/τος 63/2005 
(Α' 98) «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα». 

3. Τις διατάξεις του π. δ/τος 134/2017 (Α' 168) «Οργα¬ 
νισμός Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης». 

4. Τις διατάξεις του άρθρου 5 του π. δ/τος 24/2015 
(Α' 20) «Σύσταση και μετονομασία Υπουργείων, μετα¬ 
φορά της Γενικής Γραμματείας Κοινωνικών Ασφαλίσεων» 
και του άρθρου 27 του ν. 4320/2015 (Α' 29) «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, και την οργάνωση της Κυβέρ¬ 
νησης και των Κυβερνητικών Οργάνων και λοιπές δι¬ 
ατάξεις». 


5. Τις διατάξεις του π. δ/τος 73/2015 (Α' 116) «Διορισμός 
Υπουργών, Αναπληρωτών Υπουργών και Υφυπουργών». 

6. Τις διατάξεις του π.δ/τος 125/2016 (Α' 210) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

7. Την αριθμ. οικ. 44549/Δ9.12193/09-10-2015 
(Β' 2169) υπουργική απόφαση «Ανάθεση αρμοδιοτήτων 
στον Υφυπουργό Εργασίας, Κοινωνικής Ασφάλισης και 
Κοινωνικής Αλληλεγγύης, Αναστάσιο Πετρόπουλο» όπως 
έχει τροποποιηθεί με την αριθμ. οικ.54051/Δ9.14200/ 
22-11-2016 (Β' 3801) υπουργική απόφαση και ισχύει. 

8. Τις διατάξεις της αριθ. Υ29/9.10.2015 απόφασης του 
Πρωθυπουργού (Β' 2168) «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλιαράκη». 

9. Το αριθμ. οικ.57915/655/6-12-2017 έγγραφο 
της Δ/νσης Οικονομικής Εποπτείας και επιθεώρησης 
Ν.Π.Δ.Δ. της Γενικής Διεύθυνσης Οικονομικών Υπηρε¬ 
σιών του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης με θέμα «Εισηγητική έκ¬ 
θεση της παρ. 5 του άρθρου 24 του ν. 4270/2014 (ΦΕΚ 
143/Α') σχετικά με τις οικονομικές επιπτώσεις της προ- 
τεινόμενης κοινής υπουργικής απόφασης», σύμφωνα 
με την οποία προκαλείται δαπάνη σε βάρος του Ενιαίου 
Φορέα Κοινωνικής Ασφάλισης (Ε.Φ.Κ.Α.) ύψους εκατόν 
οκτώ εκατομμυρίων ευρώ (108 εκατ. ευρώ) η οποία θα 
καλυφθεί από τον Προϋπολογισμό του Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης και συγκεκριμένα από τις πιστώσεις του Ειδικού 
Φορέα 33_210 και ειδικότερα από τον ΚΑΕ 2737, κατά 
το ύψος των 80 εκ. ευρώ και από τον ΚΑΕ 2366 κατά το 
ύψος των 28 εκ. ευρώ. 

10. Την αριθ. πρωτ. Δ6/Φ1 /οικ.57984/3632/ 06.12.2017 
βεβαίωση εγγραφής πίστωσης της Γενικής Δ/νσης Οικονο¬ 
μικών Υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, αποφασίζουμε: 

Από 1.1.2018 έως 31.12.2018, το Επίδομα Κοινωνικής 
Αλληλεγγύης Συνταξιούχων (Ε.Κ.Α.Σ.), καταβάλλεται 
αποκλειστικά σε ήδη συνταξιούχους, καθώς και σε δι¬ 
καιούχους σύνταξης γήρατος, αναπηρίας και θανάτου 
των εντασσόμενων - πλήν ΟΓΑ - στον Ε.Φ.Κ.Α. κατ' άρ¬ 
θρο 53 του ν. 4387/2016 οργανισμών κύριας ασφάλισης, 
καθώς και της Τράπεζας της Ελλάδος, των οποίων η συ- 
νταξιοδότηση αρχίζει πριν από την έναρξη ισχύος του 
ν. 4387/2016, ως εξής: 

Τεύχος Β'4553/21.12.2017 


Άρθρο 1 

Προϋποθέσεις χορήγησης Ε.Κ.Α.Σ. 

1. Για την καταβολή του επιδόματος πρέπει να πληρού- 
νται αθροιστικά οι ακόλουθες προϋποθέσεις: 

α. Να έχουν συμπληρώσει το 65ο έτος της ηλικίας τους. 
Για τους συνταξιούχους λόγω αναπηρίας με ποσοστό 
αναπηρίας 80% και άνω, καθώς και για τα τέκνα που 
λαμβάνουν σύνταξη λόγω θανάτου του γονέα τους, δεν 
απαιτείται η συμπλήρωση ορίου ηλικίας. Σε περίπτωση 
συμπλήρωσης του 65ου έτους ηλικίας εντός του 2018, το 
επίδομα καταβάλλεται από την πρώτη του επόμενου της 
συμπλήρωσης του 65ου έτους της ηλικίας μήνα. 

β. Το συνολικό καθαρό ετήσιο εισόδημά τους από 
συντάξεις (κύριες, επικουρικές και βοηθήματα κατα¬ 
βαλλόμενα σε χρήμα), μισθούς, ημερομίσθια και λοιπά 
επιδόματα, να μην υπερβαίνει το ποσό των επτά χιλιά¬ 
δων επτακοσίων είκοσι (7.720,00) ευρώ. Για τον προσδι¬ 
ορισμό του εισοδήματος αυτού δεν λαμβάνονται υπόψη 
τα ποσά που αντιστοιχούν στη σύνταξη αναπήρων, θυ¬ 
μάτων πολεμικής περιόδου και κατά την εκτέλεση της 
στρατιωτικής υπηρεσίας, θυμάτων τρομοκρατίας, καθώς 
και στα προνοιακά βοηθήματα. 

γ. Το συνολικό ετήσιο ατομικό φορολογητέο, καθώς 
και το απαλλασσόμενο ή φορολογούμενο με ειδικό τρό¬ 
πο εισόδημα του συνταξιούχου να μην υπερβαίνει το 
ποσό των οκτώ χιλιάδων οκτακόσιων ογδόντα τεσσάρων 
(8.884,00) ευρώ. 

δ.Το συνολικό ετήσιο οικογενειακό φορολογητέο, κα¬ 
θώς και το απαλλασσόμενο ή φορολογούμενο με ειδικό 
τρόπο εισόδημα να μην υπερβαίνει το ποσό των έντεκα 
χιλιάδων (11.000,00) ευρώ. 

ε.Το συνολικό ακαθάριστο ποσό κύριας και επικουρι¬ 
κής σύνταξης που καταβάλλεται κατά το μήνα έκδοσης 
της παρούσας υπουργικής απόφασης, στο οποίο συ- 
μπεριλαμβάνονται και τα πάσης φύσεως επιδόματα, να 
μην υπερβαίνει τα εξακόσια σαράντα τρία (643,00) ευρώ. 

στ. Τα παραπάνω ποσά, των περιπτώσεων β, γ και δ, 
αφορούν σε εισοδήματα που αποκτήθηκαν το έτος 2016 
και για το λόγο αυτό για τη χορήγηση του Ε.Κ.Α.Σ. για το 
έτος 2018 εξετάζεται η δήλωση φορολογίας εισοδήμα¬ 
τος του φορολογικού έτους 2016. 

Άρθρο 2 

Ποσά Επιδόματος Ε.Κ.Α.Σ. 

Για συνολικά ποσά εισοδήματος από συντάξεις (κύ¬ 
ριες και επικουρικές) μισθούς, ημερομίσθια και λοιπά 
επιδόματα ή βοηθήματα και μέχρι του ποσού των επτά 
χιλιάδων επτακοσίων είκοσι (7.720,00) ευρώ, καταβάλλε¬ 
ται επίδομα ποσού τριάντα πέντε (35,00) ευρώ μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2017 
Οι Υπουργοί 
Υφυπουργός Εργασίας, 

Κοινωνικής Ασφάλισης και Αναπληρωτής Υπουργός 

Κοινωνικής Αλλελεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικοθ.60207/38 28 (2) 

Τεχνική βοήθεια του Υπουργείου Εθνικής Άμυ¬ 
νας με σκοπό την ανακατασκευή, διαρρύθμιση, 
βελτίωση και αναβάθμιση ακινήτων ιδιοκτησίας 
της Γενικής Γραμματείας Κοινωνικής Αλληλεγ¬ 
γύης και των εποπτευόμενων Φορέων της, του 
Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης για στέγαση και φιλο¬ 
ξενία ανηλίκων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του άρθρου 97 του ν. 4461/2017 «Με¬ 
ταρρύθμιση της Διοικητικής Οργάνωσης των υπηρεσιών 
ψυχικής υγείας, Κέντρα Εμπειρογνωμοσύνης σπάνιων και 
πολύπλοκων νοσημάτων, τροποποίηση συνταξιοδοτικών 
ρυθμίσεων του ν. 4387/2016 και άλλες διατάξεις» (Α' 38). 

2. Τις διατάξεις του ν. 4412/2016 «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
Οδηγίες 2014/24/ΕΕ και 2014/25/ΕΕ) (Α' 147). 

3. Τις διατάξεις της παρ. 29 του αρθρ. 9 ΚΕΦ. Γ του 
ν. 4052/2012 (Α' 41) όπως τροποποιήθηκε και συμπλη¬ 
ρώθηκε με την παρ. 1 του άρθρου 56 του ν. 4075/2012 
«Θέματα Κανονισμού Ασφάλισης ΙΚΑ-ΕΤΑΜ, Ασφαλιστι¬ 
κών Φορέων, προσαρμογή της νομοθεσίας στην Οδηγία 
2010/18/ΕΕ και λοιπές διατάξεις. (Α' 89). 

4. Τις διατάξεις του άρθρ. 27 του ν. 4320/2015 «Ρυθμί¬ 
σεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών Οργάνων και λοιπές δια¬ 
τάξεις» (Α' 29). 

5. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο Διαδίκτυο "Πρόγραμμα Διαύγεια" και άλλες 
διατάξεις» (Α'112). 

6. Τις διατάξεις του ν. 2292/1995 «Οργάνωση και λει¬ 
τουργία Υπουργείου Εθνικής Άμυνας, διοίκηση και έλεγ¬ 
χος των Ενόπλων Δυνάμεων και άλλες διατάξεις» (Α'35). 

7. Τις διατάξεις των άρθρων 41 και 90 του Κώδικα Νο¬ 
μοθεσίας για την Κυβέρνηση και τα Κυβερνητικά Όργα¬ 
να, όπως κωδικοποιήθηκε και ισχύει με το άρθρο πρώτο 
του π.δ. 63/2005 (Α' 98). 

8. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

9. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης» (Α'208). 

10. Τις διατάξεις του π.δ. 125/2016 «Διορισμός Υπουρ¬ 
γών Αναπληρωτών Υπουργών και Υφυπουργών» (Α'210) 
και την αριθμ. Υ89/28.11.2017 απόφαση του Πρωθυ¬ 
πουργού (Β'4195). 

11. Τις διατάξεις του π.δ. 134/2017 «Οργανισμός 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης» (Α' 168). 






Τεύχος Β'4553/21.12.2017 

12. Την επείγουσα φύση που έχει η προστασία της 
ανηλικότητας σε περίοδο ανθρωπιστικής κρίσης και την 
ανάγκη για αναδιαμόρφωση, επισκευή και εγκατάστα¬ 
ση και εξοπλισμού ακινήτων του Υπουργείου Εργασίας 
Κοινωνικής Ασφάλισης και Κοινωνικής Αλληλεγγύης της 
Γενικής Γραμματείας Πρόνοιας και των εποπτευόμενων 
Φορέων της, στα πλαίσια της προσφυγικής κρίσης. 

13. Το αριθμ.πρωτ.2512/4.12.2017 έγγραφο του Κέ¬ 
ντρου Κοινωνικής Πρόνοιας Περιφέρεια Βορ. Αιγαίου 
(πρώην ΘΕΟΜΗΤΩΡ), και τα από 24.11.2017,4.12.2017 
θιίγιθΜ της Δ/νσης Προστασίας Οικογένειας, και της 
Δ/νσης Πολιτικών Ατόμων με Αναπηρία του Υπουρ¬ 
γείου Εργασίας Κοινωνικής Ασφάλισης και Κοινωνικής 
Αλληλεγγύης, την αριθμ. Φ.9073/26.7.1976 απόφαση 
του Εθνικού Οργανισμού Πρόνοιας και το αριθ. πρωτ. 
5485/5.12.2017 έγγραφο του ΚΕΑΤ. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Καθορίζονται τα ακίνητα ιδιοκτησίας της Γενικής 
Γραμματείας Κοινωνικής Αλληλεγγύης και των εποπτευ¬ 
όμενων Φορέων της, του Υπουργείου Εργασίας Κοινω¬ 
νικής Ασφάλισης και Κοινωνικής Αλληλεγγύης, επί των 
οποίων το Υπουργείο Εθνικής Άμυνας, βάσει του άρ¬ 
θρου 97 του ν. 4461/2017, μπορεί να προβαίνει με ίδια 
μέσα και προσωπικό σε αναδιαμόρφωση, επισκευή και 
εγκατάσταση εξοπλισμού, αλλά και για τα οποία μπορεί 
να προβαίνει σε σύναψη συμβάσεων εκτέλεσης έργων 
και προμήθειας αγαθών, με αποκλειστικό σκοπό τη στέ¬ 
γαση και φιλοξενία ανηλίκων που χρήζουν ιδιαίτερης και 
επείγουσας κοινωνικής προστασίας, ιδίως απροστάτευ¬ 
των τέκνων και ασυνόδευτων ανηλίκων, είναι τα εξής: 

α) Διώροφο κτίριο επί της οδού Πραξιτέλους 175 στο 
Δήμο Πειραιώς, Νομός Αττικής, συνολικής επιφάνειας 
224,16 τ.μ., επί οικοπέδου επιφάνειας 140,62 τ.μ., σύμ¬ 
φωνα με το αριθ. συμβόλαιο 2801/20-12-1930. 

β) Τρία ακίνητα επί του συγκροτήματος 20 κτιρίων 
της Παιδόπολης "Αγία Σοφία" που βρίσκεται στην πε¬ 
ριοχή Αγριός Βόλου στο Δήμο Βόλου, Νομός Μαγνη¬ 
σίας. Το οικόπεδο έχει συνολική επιφάνεια 38.850 τ.μ, 
με αριθμούς συμβολαίων 4261/12-3-1955, 4264/ 
16-3-1955,4266/16-3-1955,4291/1955,5172/30-11 -1955, 
8836/1958, 9002/1959, 12490/1960. Ειδικότερα παρα- 
χωρούνται τα με αρ. 3,5,6 ακίνητα που βρίσκονται επί 
της οδού Νηλείας, συνολικής δομημένης επιφάνειας 
326,00 τ.μ. έκαστο (όμοιας αρχιτεκτονικής τυπολογίας). 
Οι τρεις αυτές δομές, είναι στην 1 η και 2η σειρά κτιρίων 
ανατολικά της εισόδου που βρίσκεται στην οδό Βασιλέως 
Παύλου. Ειδικότερα η οδός Νηλείας είναι εσωτερικός δρό¬ 
μος του συγκροτήματος της Παιδόπολης και είναι παράλ¬ 
ληλος δρόμος με την παραλιακή οδό Βασιλέως Παύλου. 

γ) Ισόγειο κτίριο επί της οδού Κρέμου 124 στο Δήμο 
Καλλιθέας, Νομός Αττικής, ή σύμφωνα με το αριθ. Δω¬ 
ρητήριο συμβόλαιο 3477/9.10.1992 Κρέμου 116, επί 
οικοπέδου συνολικής επιφάνειας 459 τ.μ και συνολικής 
επιφάνειας κτιρίων 299,11 τ.μ., με φορέα διαχείρισης 
το Κ.Ε.Α.Τ. 


δ) Διώροφο κτίριο με υπόγειο, επί της οδού Μιχαήλ 
Βόδα 143 στο Δήμο Αθηναίων, Νομός Αττικής, επί οι¬ 
κοπέδου συνολικής επιφάνειας 237 τ.μ., και συνολικής 
επιφάνειας κτιρίων 368,77 τ.μ.,(ειδικότερα: υπόγειο 
επιφάνειας 55,67 τ.μ.,ισόγειο επιφάνειας 154,07τ.μ, α' 
όροφος επιφάνειας 158,40 τ.μ.,) σύμφωνα με το αριθ. 
συμβόλαιο 7606/2007, με φορέα διαχείρισης το Κ.Ε.Α.Τ. 

ε) Δύο πτέρυγες-κτίρια με αρίθμηση 4,5 στο συγκρό¬ 
τημα διώροφων κτιρίων βάσει του από 08/1999 τοπο- 
γραφικού διαγράμματος της Δ/νσης Τεχνικών Υπηρε¬ 
σιών Νομού Μαγνησίας και έχουν συνολική δομημένη 
επιφάνεια περίπου 576,84 τ.μ., επί της οδού Ελευθερίου 
Βενιζέλου στη Νέα Ιωνία Βόλου στο Δήμος Βόλου, Νο¬ 
μός Μαγνησίας, επί συνολικής επιφάνειας κτιρίων 2.830 
τ.μ., σε οικόπεδο συνολικής επιφάνειας 9.000 τ.μ., με 
αριθμό συμβολαίου 194/02-09-1999 (αποδοχή δωρεάς 
29-10-1999) με φορέα διαχείρισης το Κ.Κ.Π.Π. Θεσσαλί¬ 
ας - Δομή Βόλου (ανήκει στο Παράρτημα ΑμεΑ Λάρισας 
"Αριστεύς Λάρισας". 

στ) Διώροφο κτίριο με υπόγειο, ισόγειο, α' στάθμη και 
δώμα, στη Θέση Καμπούδι στο Δήμο Αγιάσου, Νομός 
Λέσβου, Περιφέρεια Βόρειου Αιγαίου, συνολικής επι¬ 
φάνειας κτιρίων 1.969,39 τ.μ., επί οικοπέδου συνολικής 
επιφάνειας 5.505,88 τ.μ., με αριθμό συμβολαίου 2935/ 
03-02-1971,με φορέα διαχείρισης το Κ.Κ.Π.Π. Βόρειου 
Αιγαίου (πρώην Ίδρυμα Ανιάτων "Η Θεομήτωρ"). 

ζ) Διώροφο κτίριο επί της οδού Θουκιδίδου 112 (Δή¬ 
μος Πειραιώς, Νομός Αττικής, Περιφέρεια Αττικής) συ¬ 
νολικής επιφάνειας 130,60 τ.μ. με αριθμό συμβολαίου 
832/29-07-2011, με φορέα διαχείρισης το Κ.Κ.Π.Π. Ατ¬ 
τικής. 

Άρθρο 2 

1. Από την παρούσα απόφαση δεν επέρχεται καμία 
μεταβολή στο ιδιοκτησιακό καθεστώς των ακινήτων του 
προηγούμενου άρθρου. 

2. Η εξουσιοδότηση προς το Υπουργείο Εθνικής Άμυ¬ 
νας δίνεται αποκλειστικά και μόνον για να προβεί σε όλες 
τις απαραίτητες ενέργειες σχετικά με την αναδιαμόρφω- 
ση, επισκευή και εγκατάσταση εξοπλισμού στα ακίνητα 
που παραχωρούνται με το άρθρο 1 της παρούσας, ώστε 
να καταστούν λειτουργικά για τη στέγαση και τη φιλο¬ 
ξενία ανηλίκων που χρήζουν ιδιαίτερης και επείγουσας 
κοινωνικής προστασίας, ιδίως δε απροστάτευτων τέ¬ 
κνων και ασυνόδευτων ανηλίκων. 

3. Για τα ακίνητα που εν μέρει είναι κενά και εν μέρει 
χρησιμοποιούνται ήδη για άλλους σκοπούς, η ως άνω 
δυνατότητα αφορά αποκλειστικά το κενό τους μέρος και 
όχι αυτό που χρησιμοποιείται ήδη για άλλους σκοπούς. 

4. Το Υπουργείο Εθνικής Άμυνας είναι αρμόδιο για την 
έκδοση οικοδομικής άδειας ή οιασδήποτε άλλης άδειας 
που απαιτείται για τη διεξαγωγή των εργασιών, για τη 
σύναψη των συμβάσεων εκτέλεσης έργων με τρίτους 
και για την προμήθεια εξοπλισμού. 

5. Η εξουσιοδότηση προς το Υπουργείο Εθνικής Άμυ¬ 
νας λήγει με το πέρας των εργασιών αναδιαμόρφωσης, 
επισκευής και εγκατάστασης εξοπλισμού στα ακίνητα 
του προηγούμενου άρθρου. 

ΠΑΡΑΡΤΗΜΑ I 



1·β 


Παιδόπολη 
Αγριός Βόλου 


(3 ακίνητα εντός 
του 

συγκροτήματος) 

2·β 


Μιχαήλ 

143 


Βόδα 



2·Υ 


Πτέρυγες 4 και 
5του 

Παραρτήματος 
ΑΜΕΑ Λάρισας 
'Άριστεύς 
Λάρισας", στη 
Νέα Ιωνία 

Βόλου, στην 

οδό 

Ελευθερίου 
Βενιζέλου . 

2.δ 


2.ε 


Ακίνητο πρώην 
Ιδρύματος 
Ανιάτων "Η 
Θεομήτωρ", 
θέση Καμπούδι 
Αγιάσου 


Κτήριο στην 
οδό 

Θουκιδίδου 
112, Πειραιάς 



ΜΙ ·.&·:■ - 

Άρθρο 3 

Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 2017 

Οι Υπουργοί 

Εργασίας, Κοινωνικής 


Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Ασφάλισης και Κοινωνικής 

Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Αλληλεγγύης 

ΘΕΑΝΩ ΦΩΤΙΟΥ 

Μεταναστευτικής Πολιτικής 

ΙΩΑΝΝΗΣ ΜΟΥΖΑΛΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα ννν\η/ν.6ϊ·9·ί. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθβιτίΒδΐΘΓ.ΘΐΦΘΐ.μΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ.ζΚ με τη χρήση απλού ηλεκτρονικού ταχυδρομείου. 

- Κατ'εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στο Τμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


γ ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστοσελίδα: νννννν.θΐ.ομ 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

της ιστοσελίδας: ΗθΙράθδΚ,θΙΦθΙ.ςμ 

Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννοΒηΐ3δΙθΓ.θΙ@θ1.9ΐΓ 

Παραλαβής Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 

Ωράριο για το κοινό: Δευτέρα ως Παρασκευή: 8:00 -13:30 

και αλληλογραφία: ^ητιητίθΐθίθφθί.εμ 






















